63 



vođenje knjipja članova i pretplatnika), to su mu priskočili u pomoć prof. 

 Adam pl Kugi er i asistent Nikola Fink. Uz pripomoć ove dvojice 

 teku ekspedicioni poslovi društvenih edicija u redu. 



Zvjezdarnica hrvatskoga prirodoslovnoga društva još nije dobila 

 dozvole, da smije po svojim štatuiima funkcionirati, pa je radi toga još 

 uvijek nemoguć na nju pristup našoj publici. 



Mjesečna predavanja koja bi po pravilima našega društva imali 

 obdržavati, izostala su, jer po banskoj naredbi ne smije društvo da 

 funkcionira. No zato su ipak naši članovi (dr. A. Lang hoff er, dr. J. 

 Hadži, dr. Fr. Tucan, dr. V. Vouk) pokazali svoju djelatnost u toliko, 

 što su se svom pripravnošću odazvali odboru za priređivanje sveučilišnih 

 pučkih predavanja, te su svoja predavanja pred brojnom publikom i 

 održali. 



Vladina pripomoć za društvene edicije „Glasnik" i „Prirodu". 

 Kr. hrv.-slav.-dalm. zemaljska vlada odio za bogoštovje i nastavu oduvijek 

 je pokazivala svoju naklonost hrv. prirodoslovnom društvu, pa ga je po- 

 dupirala i materijalno i moralno. Da društvo što lakše svoju svrhu po- 

 stigne, podijelila mu je visoka vlada godišnju pripomoć od ICOO K, koja 

 se svota ima upotrcbiti za izdavanje naučnog časopisa „Glasnika". U ova 

 teška vremena, gdje su tiskarske potrepštine jako poskupile, osjećalo je 

 društvo pri izdavanju svojih publikacija također priličan teret skupoće. 

 Pa i u to teško doba priskoči nam visoka vlada u pomoć: za izdavanje 

 popularnog časopa „Prirode" podijeli nam ona svotu od 500 K. Za izda- 

 vanje društvenih publikacija dobiva dakle naše društvo od vis. vlade 

 novčanu godišnju pripomoć od 1500 K. 



Hrv. prirodoslovno društvo smatra svojom dužnošću, da se i ovim 

 pute'11 zahvali kr. zem. vladi na tom podupiranju. 



Posebni otisci. „Glasnik" daje svakom auktoru 25 posebnih otisaka 

 njegove rasprave, ako to izričito zahtjeva. Što je preko to.^-a, mora 

 auktor sam da plati. Danas je s tim otiscima nešto teže, jer su tiskarske 

 potrepštine, a ponajpače papir neobično poskupile. Zato smo odlučili, da 

 na posebne otiske ne mećemo omota. Želi li auktor imati na svojoj 

 raspravi omot, morat će nositi sam troškove za nj. Ne naznači li auktor, 

 da želi imati posebne otiske, to mu se oni ne će ni prirediti. Molimo naše 

 saradnike, da uvaže ozbiljne prilike, u kojima živimo, pa da se po ovoj 

 obavijesti ravnaju. 



Novi član utemeljitelj. Interes za hrv. prirodoslovno društvo sve 

 se više širi u našem narodu, pa uz redovne članove pristupajn društvu 

 evo i utemeljitelji. Ovih dana pristupio je kao utemeljitelj zagrebački 

 veletržac Oto Stern. Uz shvaćanje naše inteligencije bit će uspjeha i u 

 našem društvu. 



Po §-u 11. društvenih pravila, utemeljiteljem može biti svaka ne- 

 poročna osoba, koja društvenoj blagajni jedanput za svagda uplati 200 

 kruna, ili na jedanput ili za dvije godine. 



